钦定古今图书集成/历象汇编/乾象典/第037卷 > 《罗雅谷月离历指》 > 月去地有高卑人目所视有远近图
## 钦定古今图书集成/历象汇编/乾象典/第037卷 > 《罗雅谷月离历指》 > 月去地有高卑人目所视有远近图

月去地有高卑，人目所视有远近《图说》。

问：“日照月人见月各几何数？”曰：“日月去地去人，各有
高卑近远不等。古法分月体周为三百六十度，折中
推得日照月为一百八十一度六分度之一，人目见
月为一百七十八度四分度之一，日照地为一百八
十○度二十五分半。”

“月体地球” ，其周分为三百六十度，与天等；

如图甲为日，乙为月，己为地，日月之视径约等。〈月在最高
日在最高冲〉人目在戊，则戊丙戊丁两视线，定见月之丙
庚丁弧，从月心乙向丙向丁，作乙丙乙丁两垂线，成
乙丁戊丙斜方形，从乙戊平分之，作乙丁戊直角形。
形有丁戊乙角一十五分四十○秒。

日月视径，并约为三十一分二十秒。

即丁乙戊角，必八十九度四十四分二十○秒，其丁
庚为见月之半，弧倍之，得一百七十九度二十八分
四十○秒。

若月径为二十八分，则所见弧之小馀三十二分；
若月径为三十三分，则小馀二十七分。

因上图推合朔时日照丙辛丁弧，丙辛丁者，丙庚丁
之馀也，是为一百八十○度三十一分二十○秒。
用日距地之数及其比例，推得日照地为一百八十
○度二十五分三十六秒。